# krog
## Brezhoneg
### Etimologiezh

    Diwar ar ger gallek croc.

### Anv-kadarn

krog /krɔ:k/ gourel (liester krogoù, krigi, kregier )
* Benveg da gregiñ en un dra bennak.
** Tap ur c'hrog.
** Ur c'hrog da adlannañ. — (Jules Gros, Le trésor du breton parlé Deuxième Partie, 1970, p. 290.)
* krog gouren: krogad gouren
** Greomp eta ur c'hrog gouren. — (Fañch an Uhel, Kontadennoù ar Bobl/1, Al Liamm, 1984, p. 45.)
* kaout krog en un dra: gallout kregiñ ennañ
** Ha Loull ar Bouc'h, petra oa deuet da vezañ e-pad m'edo ar Chouanted o treiñ an traoù, en e di, o klask kaout krog ennañ ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 97.)
* tapout, pakañ krog: kregiñ en udb pe ub
** [...], hag o mestr a bakas krog start er sakrist en ur lavaret dezhañ : « [...] ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 94.)

#### Deveradoù

* krogad

#### Gerioù kevrennek

* bazh-krog
* krog-bank
* krog-pouezañ
* krog-pouezer

### Troienn

* mont hep e grog da vouara

#### Troidigezhioù

* galleg : croc ; prise
* esperanteg : hoko
* saozneg : hook

### Anv-gwan

krog /krɔ:k/
* (Bezañ) krog (gwelout pelloc'h: krog en un dra, krog da ober un )
** — [...]. Bremañ on krog-mat adarre ; dalc'h mat ivez. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 224.)
* Pa gomzer eus ul labour:
** N'eo ket krog ar mediñ c'hoazh. — (Jules Gros, Le trésor du breton parlé Deuxième Partie, 1970, p. 291.)
** Abaoe ma'z eo krog ar skol ... . — (Jules Gros, Le trésor du breton parlé Deuxième Partie, 1970, p. 291.)
* Pa gomzer eus an tan:
** - [...] ; pa vo krog mat an tan, e taolfet ar walenn en e greiz, hag a lârfet d'ar sonerien mont d'he c'hlask e-barzh. — (Fañch an Uhel, Kontadennoù ar Bobl/4, Al Liamm, 1989, p. 98.)
** N'eo ket krog ma zan. — (Jules Gros, Le trésor du breton parlé Deuxième Partie, 1970, p. 291.)
** Me a soñje din e oa krog an tan en un tu bennak. — (Jules Gros, Le trésor du breton parlé Deuxième Partie, 1970, p. 291.)
* (Bezañ) krog en un dra pe krog en un den bennak
** « Krog on ennañ, Aotrou person ; dalc'hit mat 'ta, riklañ a rit ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 224.)
** Heman a ioa krog e breac'h eur baotrezik a zek vloaz hanter, Glaodina ar Faou, a ioa plac'h-saout gand Laou ar Floc'h. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 144.)
** « Ac'hanta, eme Ivon, krog en e gleze ... — (Troude ha Milin, Labous ar Wirionez ha Marvailhoù all, Skridoù Breizh, 1950, p. 132.)
* (Bezañ) krog da ober un dra bennak
* bezañ krog un dra en un den :
** Me n'eo ket krog ar c'hoant c'hoarzin ennon. — (Jules Gros, Le trésor du breton parlé Deuxième Partie, 1970, p. 291.)
* Pa gomzer eus un ober boulc'het:
    bezañ krog gant un dra
** A-boan ma oa krog gant e bred, m'en em gavas brini a-us d'e benn en ur goagal gant ur vouezh truezus. — (Marsel Klerg, Faltazi an amzerioù kent, Mouladurioù Hor Yezh, 1999, p. 172.)
* (pa gomzer eus an oad)
** Nik a oa krog en e c’houezek vloaz, ha Seven ne oa c’hoaz nemet pevarzek. {{mammenn|KBSA|34}

#### Deveradoù

* kroget
* krog-mat

### Troienn

* bezañ krog-ha-krog
* mont krog-ha-krog

#### Troidigezhioù

* saozneg : started
* spagnoleg : empezado
* galleg : commencé

### Etimologiezh

    Diwar ar verb kregiñ.

### Furm verb

* Doare-gourc'hemenn ar verb kregiñ
*   * Krog mat er gordenn!— (Jules Gros, Le trésor du breton parlé Deuxième Partie, 1970, p. 282.)
* Doare-disklêriañ
*   * Ar yenion a grog en dud.
*   * An aer-vor-se a grog en houarn. — (Jules Gros, Le trésor du breton parlé Deuxième Partie, 1970, p. 282.)